Vitagraph Company of America

A **Vitagraph Company of America** foi unha sociedade de produción e distribución cinematográfica dos Estados Unidos fundada por James Stuart Blackton e Albert Edward Smith en 1897.

## Desenvolvemento 
miniatura|Anuncio da compañía de 1916.|esquerda|278x278px
### Primeiros anos 
Blackton e Smith eran inmigrantes ingleses en Nova York que xunto con outro compatriota, Ronald Readon, fundaran en 1894 a International Novelty Company dedicada a espectáculos de vaudeville e maxia que incluían proxeccións con lanterna máxica pero a compañía fracasou e Blackton entrou a traballar como caricaturista para o *New York Evening World*, en 1896 Smith e Blackon actuaron nunha festa de recollida de fondos que organizaba o xornal e que filmou a Compañía de Thomas Edison, a compañía instou a Blakcton a realizar tres filmes nos seus estudios *Humorous Cartoon*, *Political Cartoon* e *Sketching Mr Edison* que se estrearon o 12 de setembro de 1896 e que foron ben recibidas, en especial a última e que levaron a Smith e Blackton a fundar en 1897 a súa propia compañía para a proxección de filmes, a **Edison Vitagraph Company** e para a publicidade por medio deste novo medio, a **Commercial Advertising Bureau** que tivo curta vida . O afundimento do *USS Maine* e o comezo da Guerra Hispano-Americana implicou un aumento da demanda de filmes por parte dos teatros de vodevil, a Edison Vitagraph Company mercou filmes realizados en Cuba pola Edison Manufacturing Company e distribuíunos con éxito, o que animou á Vitagraph a realizar os seus propios filmes sobre a guerra que publicitaba como "filmes de guerra exclusivos e orixinais" e que se realizaban con fotografías de estudio de barcos americanos e españois.[miniatura|Calendario de 1918 dedicado a [Anita Stewart, unha das estrelas de Vitagraph.|esquerda|200x200px]]
[miniatura|[John Bunny, un dos cómicos máis coñecidos antes da aparición de Chaplin.|esquerda|284x284px]]En agosto de 1898 logo dun preito coa compañía de Edison chegou a un acordo con esta para outorgarlle unha licenza para distribuír os seus filmes a cambio de ter os dereitos de autor de filmes realizados pola Vitagraph. En setembro uniuse outro inglés como socio William T. Rock cambiando de nome pouco despois para **American Vitagraph Company**. Logo da moda dos filmes de guerra foron populares os filmes de maxia ao estilo de Georges Méliès, un dos primeiros que realizou a Vitagraph foi *The Vanishing Lady* que se estreou a fins de 1898 con Albert Smith facendo os trucos de maxia.

### Consolidación 
[miniatura|[Violet Mersereau, unha das moitas actrices que actuaron nos filmes da Vitagraph.]][miniatura|[Florence Turner, a *Vitagraph Girl*.]]
Vitagraph seguiu a realizar filmes para o catálogo de Edison ata xaneiro de 1900 cando este cancelou o acordo e impediulles utilizar calquera máquina ou filme do seu catálogo. Para responder á nova situación puxeron a compañía nas mans dunha nova corporación do mesmo nome propiedade de George Arthur, cuñado de Smith, e Ronald Reader quedando os antigos donos como empregados , a corporación continuou a realizar e distribuír filmes mentres Edison levouna a xuízo por considerar que era un intento para evadir a prohibición de utilizar o seu material pero en setembro Edison e a Vitagraph chegaron a un novo acordo que revalidada o de 1898 pero co acordo de poñelo por escrito. Os grandes éxitos da Vitagraph foron as comedias, *The Adventures de Happy Hooligan* rodadas no verán de 1900 constituíron a primeira adaptación de banda deseñada americana ao cine . En 1905 comezou a construción do seu propio estudio de filmación e a compañía mudou o seu nome para Vitagraph Company of America.

Nos anos seguintes Vitagraph converteuse nunha das grandes compañías da nacente industria do cine, o actor Maurice Costello foi un dos primeiros ídolos do cine , dúas das actrices da Vitagraph Florence Turner, coñecida como a *rapaza Vitagraph* e Florence Lawrence foron as primeiras actrices cinematográficas americanas que se publicitaron polo seu nome , foi tamén famoso o Vitagraph Dog, unha cadela que protagonizou numerosos filmes entre 1908 e 1913 dirixidos por Larry Trimble , John Bunny e Flora Finch realizaron entre 1910 e 1915 máis de 150 comedias extremadamente populares, coñecidas popularmente como *Bunnyfinches*, foi a primeira parella cómica do cine pero Vitagraph tamén intentou darlle unha aura de calidade ao cine , realizando o que chamou filmes de calidade, especialmente entre 1907 e 1910, que eran adaptacións de obras literarias e da Biblia entre eles destacan *Francesca da Rimini* (1907), *Julius Caesar* (1908), *The Life of Moises* (1909), *The Life Drama of Napoleon Bonaparte and the Empress Josephine* (1909), *Washington under the American Flag* (1909). En decembro de 1908 creouse a Motion Picture Patents Company da que Vitagraph formaba parte e que era un intento de Edison para monopolizar a produción de filmes.

A partir de 1909 con *Les misérables* e *The Life of Moises* comezan a realizar longametraxes aínda divididas en catro ou cinco partes. O 12 de xullo de 1910 un lume nas oficinas da compañía queimou a maior parte dos negativos dos seus filmes , en 1911 despois da Pathé comezar a producir a edición americana do seu noticiario a Vitagraph decidiu realizar o seu propio, *The Vitagraph Monthly News of Current Events*. A primeira guerra mundial supuxo o comezo da decadencia de Vitagraph ao perder os distribuidores internacionais, porén nese tempo contou cos filmes protagonizados por Larry Semon, coñecido como o rei da comedia, mais a situación agravouse a comezo dos anos vinte co aumento das compañías competidoras, que tiñan a súa propia rede de teatros e que eran capaces de producir moitas máis fitas ca Vitagraph. En 1925 a Warner Brothers mercou a compañía

## Notas